CELEX: 32004D0790(01)
Language: et
Date: 2004-11-22 00:00:00
Title: Nõukogu otsus 2004/790/ÜVJP, 22. november 2004, millega pikendatakse otsuse 2003/276/ÜVJP, mis käsitleb ühismeetme 2002/589/ÜVJP rakendamist, et tagada Euroopa Liidu osalemine väike- ja kergrelvade laskemoona hävitamises Albaanias, kehtivust ja muudetakse nimetatud otsust

24.11.2004   
            
            
               ET
            
            
               Euroopa Liidu Teataja
            
            
               L 348/45
            
         
      NÕUKOGU OTSUS 2004/790/ÜVJP,
   22. november 2004,
   millega pikendatakse otsuse 2003/276/ÜVJP, mis käsitleb ühismeetme 2002/589/ÜVJP rakendamist, et tagada Euroopa Liidu osalemine väike- ja kergrelvade laskemoona hävitamises Albaanias, kehtivust ja muudetakse nimetatud otsust
   EUROOPA LIIDU NÕUKOGU,
   võttes arvesse Euroopa Liidu lepingut, eelkõige selle artikli 23 lõiget 2,
   võttes arvesse nõukogu 12. juuli 2002. aasta ühismeedet 2002/589/ÜVJP, mis käsitleb Euroopa Liidu osalemist väike- ja kergrelvade destabiliseeriva hankimise ja leviku vastases võitluses, (1) eelkõige selle artiklit 6,
   ning arvestades järgmist:
   
               (1)
            
            
               14. aprillil 2003 võttis nõukogu vastu otsuse 2003/276/ÜVJP, mis käsitleb Euroopa Liidu osalemist väike- ja kergrelvade laskemoona hävitamises Albaanias, (2) mille eesmärk oli ühismeetme 2002/589/ÜVJP rakendamine ning mis tegi sel otstarbel kättesaadavaks 820 000 eurot.
            
         
               (2)
            
            
               Mõnda eesmärki ei olnud võimalik täita 31. oktoobriks 2004, st nõukogu otsuse 2003/276/ÜVJP kehtivusaja lõpuks, ning teisi eesmärke tuleks pärast kõnealust kuupäeva konsolideerida ja laiendada. Kõnealune projekt on mitmeaastane projekt, mis kestab neli aastat.
            
         
               (3)
            
            
               Seepärast tuleks otsuse 2003/276/ÜVJP kehtivust pikendada ja nimetatud otsust muuta,
            
         ON TEINUD JÄRGMISE OTSUSE:
   Artikkel 1
   Otsust 2003/276/ÜVJP muudetakse järgmiselt.
   
               1.
            
            
               Artikli 2 lõikes 1 asendatakse lähtesumma “820 000 eurot” summaga “1 320 000 eurot”.
            
         
               2.
            
            
               Artikli 4 lõike 1 teine lause asendatakse lausega “Selle kehtivusaeg lõpeb 31. detsembril 2005”.
            
         Artikkel 2
   Käesolev otsus jõustub 1. novembril 2004.
   Artikkel 3
   Käesolev otsus avaldatakse Euroopa Liidu Teatajas.
   
      Brüssel, 22. november 2004
      
         
            Nõukogu nimel
         
         
            eesistuja
         
         B. R. BOT
         
      
   
   
      (1)  EÜT L 191, 19.7.2002, lk 1.
   
      (2)  ELT L 99, 17.4.2003, lk 60.